
A kabaré kutatásának irodalom- és kultúrtörténeti lehetőségei (Nagy Endre munkásságának fényében)

A dolgozat Nagy Endre, A kabaré regénye című művét helyezi a vizsgálódás középpontjába. A gondolatmenetet szervező két nagyobb fejezet a 20. század eleji sajtó előadásbeszámolóinak viszonyában tárgyalja a regény által felvázolt karrierút és intézményi professzionalizáció elbeszélését és elbeszélhetővé tételét, figyelve arra, hogy a regényben a nyilvános érvényesülés, így a szereptudat megfogalmazása nem gondolható el az irodalom társadalmi, gazdasági és mediális összefüggésrendszerén kívül. A regény tehát nem csak arról ad hírt, hogy miként válhatott a kabaré egy a századeleji irodalmi színtér aktuális szereplőit is közvetíteni képes intézményrendszerré, hanem arról is, hogy a konferanszié ebben betöltött gazdasági és „marketing” szerepe és ezen pozíció elbeszélése már mindenkor egy a szerzői profilt alakító művészeti termékként is értelmezhető. A dolgozat az irodalomtudomány társadalomtudományi és kultúratudományi kérdezésmódjainak kutatásba való becsatlakoztatásával azt a kérdést teszi fel, hogy a szóbeliség médiumait előtérbe helyező és az írói professzionalizáció, sőt karriermobilitás lehetőségét is biztosító a 20. század elején kialakuló városi szórakoztatóipar és szereplőinek kutatása, illetve a saját beszédjét a nyelv technikai metaforizációja révén leírhatóvá tevő miként járulhat hozzá a főként az írásbeliségre és biografikus portrék vagy poétika- és hatástörténeti formációk vizsgálatára berendezkedő irodalomtörténetírás módszertanának bővítéséhez?



